Allkunne

Allkunne var et digitalt oppslagsverk på nynorsk, lansert i 2009 og drevet som et selvstendig nettsted fram til 2022. I årene 2020 til 2022 ble artikler fra Allkunne overført til og innlemmet i Store norske leksikon og nettstedet lagt ned, en prosess sluttført 8. juni 2022. 

Nettstedet var drevet av Allkunne AS, opprinnelig eid av Det Norske Samlaget og Nynorsk kultursentrum, fra august 2012 kun av sistnevnte og finansiert gjennom tilskudd fra Kulturdepartementet.https://www.allkunne.no/allkunne/om-allkunne/om-allkunne/500/0/ Sommeren 2020 kjøpte Store norske leksikon Allkunne. Grunnstammen av artikler på Allkunne omhandlet nynorsk kulturhistorie, men disse var over tid blitt supplert av noen tusen artikler oversatt fra Caplex nettleksikon. Nettstedets redaktør fra 2010 til 2016 var Audhild Gregoriusdotter Rotevatn. Per Magnus Sandsmark var fra 2017 ansvarlig redaktør. Allkunne hadde i slutten av 2020 over  leksikonartikler på nynorsk.

 Historie 
På konferansen «nynorsk innhald på Internett» i november 2004 ble prosjektet om et nynorsk leksikon drøftet. I forprosjektet ble det lagt vekt på at det skal være en fast redaksjon som sikrer kvalitet og brukervennlige løsninger. Forlagene Det Norske Samlaget og Cappelen er med på samarbeidet, men man har kommet frem til at det trengs støtte i tillegg. Man regner med at et slikt leksikon vil være et økonomisk underskuddsprosjekt, men argumenterer for leksikonet med at prosjektet vil være kulturelt viktig.

Allkunne AS ble opprettet 20. august 2008 av Det Norske Samlaget og Nynorsk kultursentrum. Nettsiden allkunne.no ble offisielt åpnet for alle 20. oktober 2009.

Sommeren 2010 bestod leksikonet av litt over 350 biografiske artikler, 550 artikler med kronologi over hendelser av betydning for nynorskbevegelsen og 110 artikler om kommuner. I august 2012 hadde antall artikler vokst til om lag seks tusen. Allkunne passerer ti tusen artikler i 2013.Om Allkunne

Finansiering til et nynorsk nettleksikon ble sikret i «Soria Moria-erklæringen», det politiske grunnlaget for Stoltenberg II-regjeringen. «Regjeringen vil […] stimulere til økt bruk av nynorsk i media, og bidra til finansiering av et nettbasert nynorsk leksikon.»«Soria Moria-erklæringen» fra nettsidene til partiet SV 

I 2006 og 2007 fikk Allkunnes forprosjekt 1,5 millioner i støtte årlig over statsbudsjettet.Samlaget Årsmelding for 2008 I 2008 fikk Allkunnes pilotprosjekt 1001 tekstar 1,62 millioner i statsstøtte gjennom øremerkede tilskudd til  Samlaget for «produksjon av internettartiklar om nynorsk kulturhistorie». I 2009 er statsstøtten videreført som ikke øremerkede tilskudd. I august 2008 ble selskapet Allkunne AS «som skal gjennomføre prosjektet på ein måte som sikrar at pengane blir nytta effektivt».Samlaget Stiftinga Det Norske Samlaget Årsmelding og rekneskap 2008  I 2010 og 2011 fikk Allkunne støtte på henholdsvis 1,75 og 1,8 millioner kronersamlaget.no Stiftinga Det Norske Samlaget Årsmelding og rekneskap 2011  s.14

Ved årsskiftet 2009/2010 kjøpte Allkunne AS fra Cappelen Damm AS rettighetene til å publisere det meste av stoffet i Caplex nettleksikon. Dette leksikonet, som ble nedlagt 1. juni 2011, hadde på det meste  svært korte oppslagsord. Avtalen sikret at Allkunne kunne utgi artikler fra Caplex etter at «alle tekstane ble vurdert og oppdatert av fagkonsulentar», og deretter oversatt fra bokmål til nynorsk.

I 2019 ble Allkunne nominert til Språkprisen.

Sommeren 2020 kjøpte Store norske leksikon Allkunne. Da hadde Allkunne  artikler. De neste to årene ble deler av dette innholdet innlemmet i Store norske leksikon, et arbeidet som var ferdig sommeren 2022. Da var  artikler overført fra Allkunne, enten som nye artikler eller ved at man utvidet eksisterende SNL-artikler. Etter dette hadde Store norske leksikon i alt  artikler på nynorsk.

 Offentlig omtale 
I januar 2011 ble det kjent at Allkunne ved daglig leder og redaktør Audhild Gregoriusdotter Rotevatn hadde sendt et krav til Wikipedia på nynorsk om  kr for brudd på opphavsretten, da en artikkel på var ren avskrift fra Allkunne. Artikkelen ble slettet, men Rotevatn mente at dette var brudd på norsk lov og måtte få følger. Senere ble det bestemt at kravet ikke ville bli rettslig etterfulgt.

 Referanser  


 Eksterne lenker 



Kategori:Norske oppslagsverk
Kategori:Nynorsk